b"\n_START_ARTICLE_\nMarie Th\xc3\xa9r\xc3\xa8se de Bourbon\n_START_SECTION_\nBiografie\n_START_PARAGRAPH_\nMarie Th\xc3\xa9r\xc3\xa8se de Bourbon s-a n\xc4\x83scut la H\xc3\xb4tel de Cond\xc3\xa9 din Paris la 1 februarie 1666 ca fiic\xc4\x83 a lui Henri Jules, Prin\xc8\x9b de Cond\xc3\xa9, atunci Duce de Bourbon \xc8\x99i a so\xc8\x9biei acestuia, Anne Henriette de Bavaria. A fost numit\xc4\x83 dup\xc4\x83 so\xc8\x9bia regelui Ludovic al XIV-lea._NEWLINE_Din partea tat\xc4\x83lui, ea era descendent\xc4\x83 din casa regal\xc4\x83 francez\xc4\x83 de Bourbon iar din partea mamei, din regalitatea englez\xc4\x83 \xc8\x99i Casa de Nassau. La na\xc8\x99tere a primit titlul onorific de Mademoiselle de Bourbon._NEWLINE_\xc3\x8en 1685, fratele ei mai mare, Louis de Bourbon, Duce de Bourbon (mai t\xc3\xa2rziu Prin\xc8\x9b de Cond\xc3\xa9), s-a c\xc4\x83s\xc4\x83torit cu fiica natural\xc4\x83 \xc8\x99i recunoscut\xc4\x83 a regelui Ludovic al XIV-lea, Louise Fran\xc3\xa7oise de Bourbon;_NEWLINE_\xc3\x8en 1692, sora ei, Anne Louise B\xc3\xa9n\xc3\xa9dicte de Bourbon, s-a c\xc4\x83s\xc4\x83torit cu cumnatul fratelui lor, Ducele de Maine;_NEWLINE_\xc3\x8en 1718, sora ei, Marie Anne de Bourbon, s-a c\xc4\x83s\xc4\x83torit cu Ducele de Vend\xc3\xb4me, un str\xc4\x83nepot al regelui Henric al IV-lea al Fran\xc8\x9bei._NEWLINE_Ea trebuia s\xc4\x83 se c\xc4\x83s\xc4\x83toreasc\xc4\x83 cu prin\xc8\x9bul italian Emmanuel Philibert de Savoia. La acest plan s-a opus Ludovic al XIV-lea al Fran\xc8\x9bei care dorea ca Emmanuel Philibert s\xc4\x83 se c\xc4\x83s\xc4\x83toreasc\xc4\x83 cu o prin\xc8\x9bes\xc4\x83 francez\xc4\x83, acord\xc3\xa2ndu-i pozi\xc8\x9bia de mo\xc8\x99tenitor al Ducatului de Savoia. Mai t\xc3\xa2rziu el s-a c\xc4\x83s\xc4\x83torit cu Maria Angela Caterina d'Este, fiica generalului Borso d'Este._NEWLINE_La 22 ianuarie 1688, la Palatul Versailles, Marie-Th\xc3\xa9r\xc3\xa8se s-a c\xc4\x83s\xc4\x83torit cu Fran\xc3\xa7ois Louis, Prin\xc8\x9b de Conti, \xc8\x99eful Casei de Bourbon-Conti. Mireasa era \xc3\xaendr\xc4\x83gostit\xc4\x83 de so\xc8\x9bul ei \xc3\xaens\xc4\x83 aten\xc8\x9bia lui era \xc3\xaendreptat\xc4\x83 \xc3\xaen alt\xc4\x83 parte. Era bine cunoscut la curte c\xc4\x83 avea o rela\xc8\x9bie cu cumnata so\xc8\x9biei sale, Ducesa de Bourbon, \xc8\x99i de asemenea se spunea despre tendin\xc8\x9bele lui homosexuale._NEWLINE_\xc3\x8en 1697, Ludovic al XIV-lea a oferit tronul Poloniei so\xc8\x9bului Mariei Th\xc3\xa9r\xc3\xa8se. Prin\xc8\x9bul de Conti a plecat \xc3\xaen Polonia pentru a inspecta posibilul s\xc4\x83u nou regat \xc3\xaen timp ce so\xc8\x9bia lui a r\xc4\x83mas \xc3\xaen Fran\xc8\x9ba; \xc3\xaentre timp Prin\xc8\x9besa de Conti a devenit regin\xc4\x83 titular\xc4\x83 a Poloniei iar so\xc8\x9bul ei rege. Prin votul exprimat de poporul polonez, so\xc8\x9bul ei era cel mai popular candidat \xc3\xaens\xc4\x83 c\xc3\xa2nd a ajuns la Gda\xc5\x84sk, a constatat c\xc4\x83 August al II-lea a luat puterea \xc8\x99i s-a \xc3\xaentors \xc3\xaen Fran\xc8\x9ba._NEWLINE_\xc3\x8en 1709, so\xc8\x9bul ei a murit la Paris. Dup\xc4\x83 decesul lui, Marie Th\xc3\xa9r\xc3\xa8se \xc8\x99i-a \xc3\xaendreptat aten\xc8\x9bia c\xc4\x83tre renovarea re\xc8\x99edin\xc8\x9bei Conti, H\xc3\xb4tel de Conti (numit \xc8\x99i Palatul Conti). A \xc3\xaencredin\xc8\x9bat lucrarea arhitectului Robert de Cotte, prim arhitect al regelui._NEWLINE_\xc3\x8en 1713, fiica ei Marie Anne s-a c\xc4\x83s\xc4\x83torit cu Louis Henri, Duce de Bourbon, fiul fostei metrese a so\xc8\x9bului ei, Prin\xc8\x9besa de Cond\xc3\xa9 (fosta Duces\xc4\x83 de Bourbon). \xc3\x8en aceea\xc8\x99i zi, la Versailles, \xc3\xaentr-o dubl\xc4\x83 ceremonie, fiul ei, noul Prin\xc8\x9b de Conti, s-a c\xc4\x83s\xc4\x83torit cu un alt copil al Prin\xc8\x9besei de Cond\xc3\xa9, Louise \xc3\x89lisabeth de Bourbon, care a preluat titlul pe care Marie Th\xc3\xa9r\xc3\xa8se l-a de\xc8\x9binut timp de aproape 30 de ani. \xc3\x8en 1720, fiica ei Marie Anne a murit la Paris._NEWLINE_Marie Th\xc3\xa9r\xc3\xa8se a murit la 22 februarie 1732 la H\xc3\xb4tel de Conti. Dup\xc4\x83 decesul ei, fiul s\xc4\x83u s-a mutat \xc3\xaen alt palat din Paris; mai t\xc3\xa2rziu l-a d\xc4\x83ruit cumnatului s\xc4\x83u Ducele de Maine care l-a demolat._NEWLINE_Str\xc4\x83-str\xc4\x83nepotul ei a fost Louis-Philippe al Fran\xc8\x9bei, ultimul rege al Fran\xc8\x9bei."